নারীর কেশদাম নিয়ে মন্তব্য যৌন হেনস্থা নয়: বোম্বে হাইকোর্ট

মুম্বই: নারীর কেশদামের দৈর্ঘ্য (Women Hair) ও পরিমাণ সম্পর্কে মন্তব্য যৌন হেনস্থা (sexual harassment) নয়, এই রায় দিল বোম্বে হাইকোর্ট (Bombay HighCourt)। আদালত সূত্রে খবর, মামলাকারীর অভিযোগ, তাঁকে বলা হয়, তোমার যা চুল, নিশ্চয়ই জেসিবি দিয়ে সামলাতে হয়। সহকর্মীর প্রতি এমন মন্তব্য যৌন হেনস্থা অভিযোগে মামলা।

আদালত তার পর্যবেক্ষণে জানায়, এমন মন্তব্যকে যৌন হেনস্থা বলে কেউ দাবি করতে পারে, এটাই বিশ্বাস করার কঠিন, মন্তব্য বিচারপতির সন্দীপ মারনের।

২০২২ সালের ১১ জুন একটি বেসরকারি ব্যাঙ্কের প্রশিক্ষণ পর্বে এমন মন্তব্য করে ফেঁসেছেন বিনোদ কাসাভে। সেখানে এক মহিলা তাঁর বিপুল কেশদাম সামলাতে হামেশাই ব্যতিব্যস্ত হচ্ছেন দেখে এমন মন্তব্য করে ফেলেন তিনি। প্রশিক্ষণ দানের দায়িত্বে ছিলেন বিনোদ।

আরও পড়ুন: বেঙ্গালুরুতে অখিল ভারতীয় প্রতিনিধি সভার সূচনা করলেন মোহন ভাগবত

পরিবেশ আরও হালকা করতে তিনি প্রচলিত হিন্দি গান ‘ইয়ে রেশমি জুলফে’ গানটির দু’কলি গেয়েও দেন। কিন্তু মহিলার মেজাজ তাতে আরও বিগড়ে যায়।

এই ঘটনার পরেই ২০২২ সালের জুলাইয়ে মহিলা পদত্যাগ করে ব্যাংকের হিউম্যান রিসোর্সেস বিভাগে যৌন হেনস্থার অভিযোগ দায়ের করেন। ফলত অ্যাসিস্ট্যান্ট রিজিওনাল ম্যানেজার থেকে বিনোদের পদাবনতি হয় ডেপুটি রিজিওনাল ম্যানেজার পদে। সংস্থার ইন্টারনাল কমপ্লেন্টস কমিটি তদন্ত সাপেক্ষে রায় দেয়, বিনোদ যৌন হেনস্থার দায়ে অপরাধী।

এই রায়ের বিরুদ্ধে বিনোদের আবেদন পুনেতে ইন্ডাস্ট্রিয়াল আদালতে। আবেদন খারিজ হতে তিনি বোম্বে হাইকোর্টে।

যদি ধরেও নেওয়া হয় অভিযোগ প্রমাণিত, কিন্তু তাহলেও, যৌন হেনস্থার অভিযোগ কোনভাবেই সমর্থিত হচ্ছে না। বিশেষত এমন একটি অদ্ভুত ঘটনা ও পরিস্থিতির প্রেক্ষাপটে। তাই ইন্ডাস্ট্রিয়াল আদালত যে রায় দিয়েছে, তা খারিজ করা হল।